РЕГЛАМЕНТ (ЕО) № 1538/2007 НА КОМИСИЯТА
от 20 декември 2007 година
за изменение на Регламент (ЕО) № 327/98 за откриване и за начин на управление на някои тарифни квоти при внос на цял и на натрошен ориз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в списък CXL, изготвен след приключването на преговорите по член ХХIV.6 от ГАТТ (1), и по-специално член 1 от него,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (2), и по-специално член 13, параграф 4 от него,
като има предвид, че:
(1)
В член 3 от Регламент (ЕО) № 327/98 на Комисията (3) се ограничава до текущата квотна година валидността на лицензиите за износ, издадени от някои трети страни с оглед представянето на заявления за лицензии за внос.
(2)
Тази разпоредба представлява административно ограничение за органите на Общността, докато за валидността на тези лицензии и за контрола над тях отговарят основно органите на държавите износителки. Запазването ѝ като необходимо условие за одобрение на заявленията за лицензии за внос следователно не е нито оправдано, нито необходимо. Поради това е уместно тя да бъде заличена.
(3)
Регламент (ЕО) № 327/98 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕО) № 327/98, член 3 се заличава трета алинея.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2007 година.